{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":13,"n_cols":6,"rows_kept":13,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Nacrt natječaja za provedbu Podmjere 16.1. „Potpora za osnivanje i rad operativnih skupina Europskog partnerstva za inovacije (EIP) za poljoprivrednu produktivnost i održivost“ – provedba tipa operacije 16.1.1 „Potpora za osnivanje operativnih skupina“ iz Programa ruralnog razvoja Republike Hrvatske za razdoblje 2014. - 2020."]
[]
["Redni broj","Korisnik","Isječak","Komentar","Status odgovora\n","Odgovor"]
[1,"LAG BILOGORA-PAPUK"," ,\n1.PREDMET, SVRHA I IZNOS RASPOLOŽIVIH SREDSTAVA NATJEČAJA","Visina potpore nam se čini izuzetno mala  s obzirom da izrada bilo kakve studije vezano uz primjenu novih tehnologija ili sredstava te eventualna laboratorijska ispitivanja  iznose najmanje 100.000,00kn.Mislimo da za ovako malu potporu neće biti dovoljno zainteresiranih .","Nije prihvaćen","Iznos potpore je propisan Programom ruralnog razvoja. \nPotpora u sklopu ovoga tipa operacije se dodjeljuje za troškove osnivanja operativne skupine i izradu projektne ideje. \nTroškovi provedbe projekta prihvatljivi su u sklopu tipa operacije 16.1.2 “Operativne skupine”."]
[2,"KLARA BARIĆ","1.PREDMET, SVRHA I IZNOS RASPOLOŽIVIH SREDSTAVA NATJEČAJA,\n1.1. Izmjena i/ili ispravak otvorenog Natječaja","1.1. (1) - ovaj stavak izaziva nedoumicu kod prijavitelja jer nije naznačeno pod kojim uvjetima se poništava Natječaj","Primljeno na znanje","Izmjena i/ili ispravak otvorenog Natječaja propisana je člankom 20. Pravilnika o provedbi mjera Programa ruralnog razvoja Republike Hrvatske za razdoblje 2014. - 2020. („Narodne novine“, br. 91/2019 i 37/2020), dok je poništenje od strane Agencije za plaćanja, uz prethodno odobrenje Ministarstva kao Upravljačkog tijela moguće prije izdavanja odluka o rezultatu administrativne kontrole sukladno članku 21. navedenog Pravilnika. Stavak 1. navedenog članka propisuje slučajeve u kojima je moguće poništenje Natječaja."]
[3,"KLARA BARIĆ","1.PREDMET, SVRHA I IZNOS RASPOLOŽIVIH SREDSTAVA NATJEČAJA,\n1.3. Pitanja i odgovori","1.3.(2) - smatram da je rok prekratak. U većini slučajeva kod prijave projekata pitanja se mogu postavljati i tijekom izrade prijave. Naime, tijekom prijave se javljaju nedoumice. Uostalom, zbog nedoumica i tako zovemo djelatnike Agencije koji vjerojatno odgovaraju na istovjetna pitanja više puta. Produljenjem roka za postavljanje pitanja, rasteretili bi djelatnike Agencije.","Nije prihvaćen","Pitanja u vezi objavljenog Natječaja postavljaju se do 10 dana prije početka roka za podnošenja zahtjeva za potporu"]
[4,"ANTE BIŠKO","1.PREDMET, SVRHA I IZNOS RASPOLOŽIVIH SREDSTAVA NATJEČAJA,\n1.1.De Minimis potpora - potpora male vrijednosti","Buduće se potpora dodjeljuje kao \"De Minimis\"za odgovornu osobu Operativne skupine (=pravna osoba među partnerima operativne skupine), ovo bi mogao biti najveći problem za potencijalne korisnike idućeg natječaja kao i korisnike koji su u postupku prijave M16.1.2., (ukoliko se ista dodijeljuje kao \"de minimis\"), a koji su prošli prvi natječaj M. 16.1.1. U nastavku ću kratko obrazložiti:\n- u dosadašnjoj praksi nakon raspisivanja natječaja od strane pojedinih ministarstava (više njih) ili lokalne razine najveći je problem-pitanje što se ubraja u \"de minimis\" potpore? i tu nema jedinstvenog stava jer nemamo specifično knjiženje svake isplate, a korisnik mora dati izjavu da ne prelazi (i neće preći) \"plafon\" trogodišnjeg razdoblja,\n- postoje pismeni tragovi određenih tumačenja koji potvrđuju ovu nekonzistentnost što se ubraja u \"de minimis\" pa korisnici prijavljuju manje iznose, a sve s ciljem da ne probiju\"plafon\", što rezultira manjom iskoristivosti potencijalno raspoloživih sredstava,\n-također, Ag. fakultet Zgb i ABTF Osijek su  fakulteti s velikim brojem znanstvenika, dodjeljene su im maksimalno 3  prijave po natječaju. Postavlja se pitanje nisu li već probili (ili će probiti sa iznosima svih svojih istraživača) gornji trogodišnji plafon \"de minimis\" potpore i hoće li doći u situaciju da neće moći dobiti sredstva, a da su ista Zavodi/fakulteti utrošili. Navedeno dodatno komplicira situacija što vi ne znate kad će vam projekt biti odobren, kad će biti isplata i u koje ćete trogodišnje razdoblje dospijeti,\n- uz naprijed navedeno, pojedini fakulteti prijavili su po 3 projekta i prošli M.16.1.1., te su u završnoj prijavi M.16.1.2.\nUkoliko je fakultet odgovorna osoba operativne skupine, a po sadašnjem prijedlogu jest (vidjeti točku m, 12 pojmovi), tada bi svi pojedinačno trebali odlučiti idu li u prijave M.16.1.2. jer bi mogli jedni druge \"odvući u crveno\" i izgubiti pravo povrata sredstava (vidjeti. točku 12. pojmovi, pod m) Odgovorna osoba operativne skupine je PRAVNA osoba među partnerima operativne skupine, a definirana je ugovorom o poslovnoj suradnji.  \n-","Primljeno na znanje","Programom ruralnog razvoja propisano je da se potpora u sklopu mjere 16 dodjeljuje kao de-minimis potpora.\n\nDe minimis potpora - potpora male vrijednosti dodjeljuje se u skladu s Uredbom (EU) br. 1407/2013 za odgovornu osobu operativne skupine.\n\nOdgovorna osoba mora voditi računa o visini dodjeljene de minimis potpore kako za sebe tako i za sve partnere operativne skupine s obzirom da se visina dodjeljene de minimis potpore u sklopu tipa operacije 16.1.2 „Operativne skupine“ provjerava i za odgovornu osobu i za sve partnere operativne skupine."]
[5,"ANTE BIŠKO","1.PREDMET, SVRHA I IZNOS RASPOLOŽIVIH SREDSTAVA NATJEČAJA,\n2.2.Uvjeti prihvatljivosti korisnika u postupku dodjele potpore","Molim Vas da razmotrite mogućnost da u Prilogu 1, Uvjeti prihvatljivosti projektne ideje/projekta, točka 23, dodate podtočku d), \n\"d) unapređenje dosadašnjih te uvođenje inovativnih aktivnosti vezanih uz proizvodnju hrane i zaštitu okoliša\"","Primljeno na znanje","Predložena tema razmotriti će se prilikom objave sljedećeg Natječaja."]
[6,"LAG BILOGORA-PAPUK","1.PREDMET, SVRHA I IZNOS RASPOLOŽIVIH SREDSTAVA NATJEČAJA,\n2.2.Uvjeti prihvatljivosti korisnika u postupku dodjele potpore","Može li se prihvatljivost korisnika područje djelovanja-  tehničko dodatno pojasniti.Da li bi se u tu skupinu mogle svrstati udruge koje se bave ruralnim razvojem(npr.lag-ovi) ili udruge koje se bave zaštitom okoliša i slično.Pored toga javne ustanove u poljoprivredi kao područje djelovanja stručno takođe bolje pojasniti.Do nedavno je Savjetodavna služba bila jedina javna ustanova u poljoprivredi ,misli li se na ustanove za očuvanje prirode i okoliša koje osnivaju gradovi i županije jer privatnih savjetodavnih službi u poljoprivredi nema.","Nije prihvaćen","Programom ruralnog razvoja i ovim Natječajem propisano je da LAG-ovi nisu prihvatljivi partneri operativne skupine.\nIako LAG-ovi nisu prihvatljivi partneri operativne skupine, to ne sprečava neke njihove članove da kao samostalni subjekti budu partneri neke operativne skupine.\nŠto se tiče područja djelovanja, ista su popisana u dodatnim pojašnjenjima kriterija odabira. Kao stručno područje djelovanja smatraju se javne ustanove u poljoprivredi, a pod njima se smatraju HAPIH, HPK, HGK, Hrvatska agronomska komora, Hrvatske vode i slično."]
[7,"LAG BILOGORA-PAPUK","1.PREDMET, SVRHA I IZNOS RASPOLOŽIVIH SREDSTAVA NATJEČAJA,\n3.3.Uvjeti prihvatljivost projektne ideje, sadržaj projektne ideje i ugovor o poslovnoj suradnji","S obzirom na kategorije koje se planiraju financirati vjerojatno je da će znanstvene ili istraživačke ustanove imati interes da sudjeluju u više manjih projekata stoga predlažemo da znanstvene institucije mogu sudjelovati u 5 projekata.","Nije prihvaćen","Začetnici osnivanja operativnih skupina su poljoprivrednici koji će kroz operativnu skupinu pokušati riješiti zajednički problem. Poljoprivrednici odlučuju tko će im osim drugih poljoprivrednika biti partneri u operativnoj skupini.\nU sklopu ovoga Natječaja, znanstveno stručne institucije mogu biti odgovorne osobe ili partneri u 3 operativne skupine."]
[8,"KLARA BARIĆ","1.PREDMET, SVRHA I IZNOS RASPOLOŽIVIH SREDSTAVA NATJEČAJA,\n5.5.Uvjeti i način podnošenja zahtjeva za potporu","5.5.(4) - osim ovoga treba definirati koliko prijava može podnijeti jedan Korisnik. Pri tome treba uvažiti znanstveni potencijal Korisnika. Sada jedan Korisnik, neovisno o potencijalu, može podnijeti tri prijave.","Djelomično prihvaćen","Korisnik je operativna skupina, a za operativnu skupinu je već propisan broj zahtjeva za potporu koje operativna skupina može podnijeti (uključujući izuzeće za stručno/znanstveno/istraživačke institucije).\n\nU Prilog 1 će se dodati novi uvjet prihvatljivosti koji se odnosi na poljoprivredna gospodarstva."]
[9,"KLARA BARIĆ","1.PREDMET, SVRHA I IZNOS RASPOLOŽIVIH SREDSTAVA NATJEČAJA,\n8.8.Administrativna kontrola zahtjeva za potporu","8.8. - predlažem određenu prihvatljivu fleksibilnost administrativne provjere. Naime, šteta je da dobra projektna ideja \"propadne\" na administrativnoj provjeri.","Nije prihvaćen","Svi zahtjevi za potporu moraju ispuniti uvjete prihvatljivosti iz Priloga 1 ovoga Natječaja.\nIsto tako, operativne skupine u obvezi su dostaviti dokumentaciju za podnošenje zahtjeva za potporu u skladu s Prilogom 3 ovoga Natječaja.\nKvalitetu projektne ideje ocjenjuje Ocjenjivački odbor, a za projektne ideje koje budu ocijenjene kao nedovoljno jasno opisane i smisleno razvijene, iako je korisnik prešao prag prolaznosti po kriterijima odabira biti će mu izdana odluka o odbijanju."]
[10,"KLARA BARIĆ","1.PREDMET, SVRHA I IZNOS RASPOLOŽIVIH SREDSTAVA NATJEČAJA,\n10.10.Izdavanje akata nakon završenog postupka dodjele potpore","10.10.(4) - treba uvažiti da je izrada prijave vrlo zahtjevna. Stoga treba smanjiti odbacivanje prijave zbog nedostatnosti sredstava.sredstava.","Nije prihvaćen","Alokacija za svaki Natječaj određuje se u skladu s raspoloživim sredstvima iz Programa ruralnog razvoja.\nMinistarstvo poljoprivrede kao ni Agencija za plaćanja u poljoprivredi, ribarstvu i ruralnom razvoju prilikom objave Natječaja ne mogu znati koliko će u konačnici biti zaprimljenih zahtjeva za potporu.\nKriteriji odabira, a za ovaj tip operacije i Ocjenjivački odbor koji ocjenjuje projektne ideje, određuju kvalitetu projektne ideje i rang samog zahtjeva za potporu na konačnoj rang listi."]